Д О Г О В О Р

BG05SFPR002-1.004-2019-C01-…..

(Проект)

Днес,………….20.... г., в ……………, област …….. се сключи този договор между:

„МТМ“ ЕООД, със седалище и адрес на управление: гр. Варна, р-н Младост, ул. „Петко Стайнов“ № 5, ЕИК 103503424, представлявано от Красимир Петров Колев – Управител, за краткост **БЕНЕФИЦИЕНТ**, по Договор за финансиране № BG05SFPR002-1.004-2019-C01, финансиран по процедура BG05SFPR002-1.004 „Адаптирана работна среда“, Програма „Развитие на човешките ресурси“ 2021-2027, съфинансирана от Европейския съюз,

от една страна и от друга страна:

……………………………………….............................................................................., със седалище и адрес на управление:............................................................................................., БУЛСТАТ представлявано от……………………………………................................................................................., наричан за краткост ИЗПЪЛНИТЕЛ, за следното :

І. ПРЕДМЕТ НА ДОГОВОРА

Чл. 1. **БЕНЕФИЦИЕНТЪТ** възлага, а **ИЗПЪЛНИТЕЛЯТ** приема да извърши доставки от предмета на процедура **„Доставка на 2 бр. контейнери с включено оборудване и обзавеждане в тях“**, съгласно посоченото в представената от ИЗПЪЛНИТЕЛЯ оферта, техническо и ценово предложение, представляващи неразделна част от настоящия договор (Приложение №1).

**II. ЦЕНИ И НАЧИН НА ПЛАЩАНЕ**

Чл. 2. (1) ВЪЗЛОЖИТЕЛЯТ се задължава да заплати на изпълнителя сумата от ……………. (……………….) евро без ДДС, съгласно предложената цена в офертата на изпълнителя (Приложение №1)

(2) Начин на плащане:

1. Авансово плащане в размер на 50% след подписване на договор, платимо до 5 (пет) работни дни от представяне на фактура, считано от деня следващ датата на представяне на фактурата.
2. Финално (окончателно) плащане в размер на 50%, платимо до 5 (пет) работни дни, след получаване на уведомление за доставка и след представяне на фактура, считано от деня следващ датата на представяне на фактурата.

(3) Плащанията по договора се извършват в национална валута по сметка на ИЗПЪЛНИТЕЛЯ след издаването на фактура.

(4) В издаваните от ИЗПЪЛНИТЕЛЯ фактури следва да бъде указано, че разходът се извършва по Договор за финансиране № BG05SFPR002-1.004-2019-C01, финансиран по процедура BG05SFPR002-1.004 „Адаптирана работна среда“, Програма „Развитие на човешките ресурси“ 2021-2027, съфинансирана от Европейския съюз.

**III. СРОК И МЯСТО ЗА ИЗПЪЛНЕНИЕ**

Чл. 3. (1) Срокът за изпълнение на договора е …………… календарни дни от възлагане на предмета на процедурата, в съответствие с посочения срок за изпълнение в (Приложение №1) Оферта на ИЗПЪЛНИТЕЛЯ, но не по-късно от срока на договора за БФП, който изтича на 25.05.2026 г.

(2) Настоящият договор влиза в сила от датата на подписването му от двете страни.

(3) Срокът на договора започва да тече от писменото възлагане на доставката.

Чл. 4. (1) Доставката се извършва на адрес: гр. Варна, р-н Младост, ул. „Петко Стайнов“ № 5.

(2) Всички рискове за доставяното по договора за доставка са за сметка на ИЗПЪЛНИТЕЛЯ до момента на приемането от БЕНЕФИЦИЕНТЪТ.

Чл. 5. (1) Доставката се приема и предава чрез подписването на двустранен приемо-предавателен протокол след доставка и проверка за съответствие със заложеното в (Приложение №1) Оферта на ИЗПЪЛНИТЕЛЯ.

(2) При констатиране на несъответствие на артикулите с техническите спецификации, представени в техническата оферта на ИЗПЪЛНИТЕЛЯ, и/или при констатиране на недостатъци и/или несъответствия след проверка на технически и функционални характеристики, БЕНЕФИЦИЕНТЪТ има право да откаже да подпише съответния протокол. В тези случаи, страните подписват двустранен протокол, в който се описват констатираните недостатъци, липси и/или несъответствия и се посочва срокът, в който същите ще бъдат отстранени. Посоченият срок следва да не надхвърля предложеният срок за доставка от ИЗПЪЛНИТЕЛЯ.

**IV. СРОК НА ГАРАНЦИОННА ПОДДРЪЖКА**

Чл. 6. (1) Минималният срок за гаранция не следва да бъде по-кратък от 2 (две) години и започва да тече след двустранно подписване на приемо-предавателен протокол за одобрение и приемане на доставените контейнери с включеното оборудване в тях.

(2) По време на срока на гаранционна поддръжка ИЗПЪЛНИТЕЛЯТ се задължава да отстранява възникнали дефекти, повреди и всякакви технически или функционални проблеми, които възпрепятстват използването на оборудването за своя сметка. ИЗПЪЛНИТЕЛЯТ носи отговорност и поема разходите за всякакви дефекти и/или повреди на ОБОРУДВАНЕТО, възникнали по време на експлоатацията му по време на гаранционния срок.

(3) При проява на технически или функционален проблем, в срока на гаранционна поддръжка, ВЪЗЛОЖИТЕЛЯТ е длъжен да уведоми ИЗПЪЛНИТЕЛЯ, изпращайки уведомление на имейл адрес посочен в офертата на изпълнителя (неразделна част от настоящия договор) или връчването му на ръка. Гаранционният срок спира да тече за периода от възникването до отстраняването на повредите.

**V. ПРАВА И ЗАДЪЛЖЕНИЯ НА СТРАНИТЕ**

Чл. 7. ИЗПЪЛНИТЕЛЯТ се задължава:

(1) Да извърши доставката в необходимото качество, количество и срок, съгласно настоящия договор;

(2) Да не разпространява конфиденциалната информация, станала му известна при или по повод изпълнение на настоящия договор.

(3) Да приема рекламации от БЕНЕФИЦИЕНТА и да извършва замяна на дефектни артикули в рамките на определените в настоящия договор срокове.

Чл. 8. ИЗПЪЛНИТЕЛЯТ има право:

(1) Да получи уговореното в настоящия договор възнаграждение в посочените срокове и при договорените условия;

Чл. 9. БЕНЕФИЦИЕНТЪТ се задължава:

(1) Да заплати цената по договора по реда и при условията, посочени в него;

(2) Да не възпрепятства ИЗПЪЛНИТЕЛЯ във връзка с изпълнението на договора;

Чл. 10. БЕНЕФИЦИЕНТЪТ има право:

(1) Да получи оборудването в необходимото качество, количество и срок, съгласно настоящия договор.

**VI. ПРЕКРАТЯВАНЕ НА ДОГОВОРА**

Чл. 11. Настоящият договор се прекратява:

(1) С окончателното му изпълнение;

(2) По взаимно съгласие, изразено в писмен вид;

(3) БЕНЕФИЦИЕНТЪТ прекратява Договора едностранно без предизвестие и без да изплаща, каквито и да било обезщетения, в случай на неспазване срока за изпълнение на настоящия договор от страна на ИЗПЪЛНИТЕЛЯ.

(4) БЕНЕФИЦИЕНТЪТ прекратява Договора едностранно без предизвестие и без да изплаща, каквито и да било обезщетения ако не се докажат всички посочени в офертата на ИЗПЪЛНИТЕЛЯ функционални и технически характеристики.

(5) БЕНЕФИЦИЕНТЪТ може да прекрати Договора без предизвестие и без да изплаща, каквито и да било обезщетения, в случай на подозрение в измама съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности. Това условие се отнася и до партньорите, изпълнителите и представителите на Бенефициента (съгласно условията, приложими към БЕНЕФИЦИЕНТА по силата на членове 3.23, 3.24, 3.25, 3.36, 3.37, 3.38, 3.39, 3.40, 3.41, 3.42, 3.43, 3.44, 3.60, 3.61, 3.62, 3.63, 3.64, 3.65, 3.66, 3.67, 3.68, 3.69, 3.70, 3.71, 3.72, 3.73 и 3.74 се отнасят и до неговите партньори, а условията по членове 3.23, 3.24, 3.36, 3.37, 3.38, 3.39, 3.40, 3.41, 3.42, 3.43, 3.44, 3.68, 3.69 и 3.70 от Общи задължения в Административен Договор за предоставяне на безвъзмездна финансова помощ по програма „Развитие на човешките ресурси“ 2021-2027 процедура чрез подбор на проекти BG05SFPR002-1.004 „АДАПТИРАНА РАБОТНА СРЕДА“).

(6) При друго виновно неизпълнение на задълженията на една от страните по договора с 5-дневно писмено предизвестие от изправната до неизправната страна.

**VII. НЕИЗПЪЛНЕНИЕ НА ДОГОВОРА И САНКЦИИ**

Чл. 12 БЕНЕФИЦИЕНТЪТ се задължава да извърши плащането по настоящия договор в договорените срокове. В противен случай БЕНЕФИЦИЕНТЪТ дължи неустойка в размер на 0,5% от общата стойност на договора за всеки ден закъснение, но не повече от 5% от общата стойност на договора.

**VIII. ДОПЪЛНИТЕЛНИ УСЛОВИЯ**

Чл. 13. ИЗПЪЛНИТЕЛЯТ декларира, че е запознат и приема условията, приложими към Договора за безвъзмездна финансова помощ Общи задължения в Административен Договор за предоставяне на безвъзмездна финансова помощ по програма „Развитие на човешките ресурси“ 2021-2027 процедура чрез подбор на проекти BG05SFPR002-1.004 „АДАПТИРАНА РАБОТНА СРЕДА“ (Приложение III).

Чл. 14. Страните могат да изменят и допълват клаузите на този договор с двустранни писмени споразумения.

Чл. 15. Всеки спор или претенция, свързани с изпълнението или тълкуването на настоящия договор, ще бъде решаван между страните чрез взаимни преговори до постигане на съгласие, а при непостигане на такова, ще бъде прилагано действащото законодателство в Република България.

Чл. 16. Изпълнителят е длъжен да изпълни поетите ангажименти съобразно сключения договор и с оглед изпълнение на предвидените в проекта цели.

Чл. 17. Изпълнителят изпълнява договора с грижата на добър стопанин, при спазване на хоризонталните принципи и законност, добро финансово управление, пропорционалност и прозрачност, в съответствие с най-добрите практики в съответната област и с настоящия договор.

Чл. 18. Бенефициентът не носи отговорност за вреди, понесени от служителите или имуществото на изпълнителя по време на изпълнение на договора или като последица от него. Бенефициентът не дължи обезщетения или допълнителни плащания извън предвидените по договора, свързани с подобни вреди.

Чл. 19. Изпълнителят поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последица от него. Бенефициентът не носи отговорност, произтичащата от искове или жалби вследствие нарушение на нормативни изисквания от страна на Изпълнителя, неговите служители или лица, подчинени на неговите служители, или в резултат на нарушение на правата на трето лице.

Чл. 20. Изпълнителят не предприема каквито и да са дейности, които могат да го поставят в хипотеза на конфликт на интереси по смисъла на чл. 61 от Регламент 2018/1046 и относимото национално законодателство. При наличие на такъв риск Изпълнителят предприема всички необходими мерки за избягване на конфликт на интереси, и уведомява незабавно Бенефициента относно обстоятелство, което предизвиква или може да предизвика подобен конфликт. Конфликт на интереси е налице, когато безпристрастното и обективно упражняване на функциите по договора на което и да е лице, е опорочено поради причини, свързани със семейния и емоционалния живот, политическата или националната принадлежност, икономически интерес или всякакъв друг пряк или косвен личен интерес, съгласно чл. 61 от Регламент (ЕС, Евратом) 2018/1046 на ЕП и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012.

Чл. 21 Бенефициентът и изпълнителят се задължават да запазят поверителността на всички поверително предоставени документи, информация или други материали за срок не по-малко от пет години, считано от 31 декември след предаването на отчетите от страна на Бенефициента, в които са включени разходите по проекта, за което Бенефициента уведомява изпълнителя;

Чл. 22 Европейската комисия има право на достъп до всички документи, предоставени на бенефициента, като спазва същите изисквания за поверителност.

Чл. 23 Бенефициентът е длъжен да направи всичко необходимо за разгласяване на факта, че договора се съфинансира от Европейския съюз. Предприетите мерки трябва да са в съответствие с разпоредбите на Глава III „Видимост, прозрачност и комуникация“ и Приложение IX от Регламент 2021/1060, чл. 36 от Регламент 2021/1057 и в публикуваните материали с изисквания за видимост, прозрачност и комуникация на Единния информационен портал: https://www.eufunds.bg/.

Чл. 24 Във всички обяви или публикации, свързани с договора, както и на конференции и семинари, Изпълнителят е длъжен да използва емблемата на ЕС, неразделно от надписа „съфинансирано от Европейския съюз“, съгласно изискванията в Приложение IX от Регламент 2021/1060. Ако освен емблемата на ЕС, има изобразени и други логотипи, емблемата на ЕС е най-малко със същия размер, измерен по височина или ширина, като на най-големия от другите логотипи.

Чл. 25 Изпълнителят е съгласен Управляващия орган, националните одитни органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, предназначението на договора и максималният му размер.

**Право на собственост/ползване на резултатите и закупеното оборудване**

Чл. 26 Бенефициентът и изпълнителят предоставят на Управляващия орган и Счетоводния орган, националните одитни органи, Европейската комисия, Европейската служба за борба с измамите, Европейската сметна палата и външни одитори правото да ползват свободно и съобразно обхвата на проверката всички документи, свързани с договора, независимо от формата им, при условие, че с това не се нарушават съществуващи права на интелектуална и индустриална собственост.

Чл. 27 Бенефициентът и изпълнителят са длъжни да допускат Управляващия орган, Счетоводния орган, националните одитни органи, Европейската комисия, Европейската служба за борба с измамите, Европейската сметна палата и външни одитори да проверяват, посредством проучване на документацията им или проверки на място, изпълнението на договора, и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация и други документи, свързани с финансирането на договора. Бенефициентът и изпълнителят са длъжни да осигурят наличността на документите в съответствие с изискванията на чл. 82 от Регламент (ЕС) № 2021/1060 на Европейския парламент и на Съвета..

Чл. 28 Изпълнителят е длъжен да допусне Управляващия орган, Счетоводния орган, националните одитни органи, Европейската служба за борба с измамите и външни одитори да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения и приложимото национално законодателство.

За тази цел Изпълнителят се задължава да предостави на служителите или представителите на Управляващия орган, Счетоводния орган, националните одитни органи, Европейската комисия, Европейската служба за борба с измамите и Европейската сметна палата, както и на външни одитори достъп до местата, където се осъществява договорът, в това число и достъп до неговите информационни системи, както и до всички документи и бази данни, свързани с финансово-техническото управление на договора, както и да направи всичко необходимо, за да улесни работата им. Достъпът, предоставен на служителите или представителите на Управляващия орган, Счетоводния орган, националните одитни органи, Европейската комисия, Европейската служба за борба с измамите, Европейската сметна палата и външните одитори трябва да бъде поверителен спрямо трети страни без ущърб на публично-правните им задължения. Документите трябва да се съхраняват на достъпно място и да са картотекирани по начин, който улеснява проверката.

Чл. 29 Изпълнителят гарантира, че правата на Управляващия орган, Счетоводния орган, националните одитни органи, Европейската комисия, Европейската служба за борба с измамите, Европейската сметна палата и външните одитори да извършват одити, проверки и проучвания, ще се упражняват равноправно, при еднакви условия и в съответствие с еднакви правила и по отношение на неговите партньори и подизпълнители. Когато партньор или подизпълнител на Изпълнителя е международна организация, се прилагат споразумения за проверки, сключени между тази организация и Европейската комисия.

Чл. 30 Цялата документация по договора се съхранява или под формата на оригинали, или в заверени версии верни с оригинала, на общоприети носители на данни. Съхранението се извършва в съответствие с изискванията на Закона за счетоводството като счетоводната система и документация са налични до изтичане на сроковете за съхранение на документацията, указани в чл. 82 от Регламент (ЕС) № 2021/1060..

**IX. ПРОВЕРКИ И ОДИТ ОТ СТРАНА НА ФИНАНСИРАЩАТА ИНСТИТУЦИЯ**

Чл. 31 Изпълнителят се задължава да предостави възможност на органите на Финансиращата институция да извършват проверки чрез разглеждане на документацията или чрез проверки на място, относно изпълнението на договора и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи.

**X. СПИСЪК НА ДОГОВОРНИТЕ ДОКУМЕНТИ**

Договорът се състои от следните документи, които представляват неразделна част от него:

Настоящият договор;

Офертата на Изпълнителя (Приложение I)

Общи задължения (Приложение II)

**XI. КОМУНИКАЦИИ**

Всички комуникации и кореспонденция, свързана с настоящия договор, между Бенефициента и Изпълнителя трябва да съдържат наименованието и номера на договора и се изпращат по пощата, електронна поща или по куриер. Кореспонденцията се изготвя на български език в два оригинала, един за бенефициента и един за Изпълнителя.

При промяна на посочените данни, всяка от страните е длъжна да уведоми другата в най-кратък срок за настъпване на промяната.

1. От страна на БЕНЕФИЦИЕНТА:

Име: Красимир Петров Колев

Длъжност: Управител

Адрес за кореспонденция: гр. Варна, р-н Младост, ул. „Петко Стайнов“ № 5

Телефон: 0878230039

Електронен адрес: office@mtm.bg

2. От страна на ИЗПЪЛНИТЕЛЯ:

Име: ………

Длъжност: ……….

Адрес за кореспонденция: …………

Телефон: ……….

Електронен адрес: ………..

Настоящият договор се сключи в два еднообразни екземпляра - по един за всяка от страните по него.

ВЪЗЛОЖИТЕЛ: **.......................................** ИЗПЪЛНИТЕЛ:..............................

Официално Представляващ: Управител:

„МТМ“ ЕООД